Pensionisterne på Grønlandstorvets ældrecenter er utilfredse med, at deres madordning skal laves om, så de fremover skal have frosne færdigretter. Derfor troppede centerrådet i dag op med 500 underskrifter til Rådmand Tina French Nielsen. Køkkenet er blandt de vigtigste bindeled i centerets daglidag, hvorfor en nedlæggelse af den nuværende madservice til fordel for opvarmning af færdigretter, kan betyde et markant fald i antal besøgende. - Hvis de serverer kartoffelsalat fra bøtte og frosne frikadeller, vil folk blive væk. SÅ vil centeret langsomt dø ud, siger Gerda Jensen, formand for centerrådet på Grønlandstorvets ældrecenter. - Vi har fået en regning fra Regeringen, så vi bliver nød til at spare. Men vi lytter til alle forslag, siger Tina French Nielsen (Venstre), der er rådmand for de ældre i Aalborg Kommune.

Referat:
Grønlandstorvets ældrecenter skal måske have deres madservice omlagt, så i fremtiden skal leve af frostmad. Derfor proteserer de ældre nu.